Within Temptation

Biografija

1996 metais grupę įkūrė gitaristas Robert Westerholt ir vokalistė Sharon den Adel. Netrukus prie jų prisijungė boso gitaristas Jeroen Van Veen, Martijn Westerholt - klavišiniai bei būgnininkas Ivar de Graaf. Tais pat metais jie pasirašė kontraktą su DSFA Records ir pradėjo dirbti ties pirmuoju savo albumu.

Enter (1997)

Debiutinis albumas Enter pasaulį išvydo 1997 metais. Albumas buvo gerai sutiktas ir grupė pradėjo keturių koncertų turą po šalį, po kurio jiems buvo pasiulyta sudalyvauti viename didžiausių Nyderlandų heavy metal muzikos festivalių Dynamo Open Air Eindhoveno mieste. 1997-uosius metus grupė užbaigė surengdama jų pirmąjį tarptautinį turą Vokietijoje ir Austrijoje.

The Dance (1998-1999)

1998-uosius grupė praleido aktyviai koncertuodama, todėl 1998-jų Dynamo jie buvo pristatyti kaip vieni pagrindinių. Tų pačių metų pabaigoje pasirodė grupės EP'as The Dance.
1999-uosius grupės istorijoje galima pavadinti metinėmis atostogomis po ilgo koncertų ir turų meto. Visa savo laiką jie skyrė naujos studijos įkūrimui bei tvarkydami asmeninius reikalus, planuodami prie darbo grįžti po metų.

Mother Earth (2000-2003)

2000-aisiais grupė vėl aktyviai koncertavo, sugrojo trijuose olandų festivaliuose, tokiuose kaip Waterpop, Bospop bei Lowlands. Tuo pat metu grupė intensyviai dirbo ties antruoju savo albumu Mother Earth, kuris pasirodė gruodžio 1 dieną. Albumas susilaukė visų teigiamo pripažinimo ir įsitvirtino olandų chart'uose.
Pirmasis grupės singlas Our Farewell niekada nepateko tarp geriausiųjų, bet štai antrasis albumo Mother Earth singlas Ice Queen ne tik iškopė į Nyderlandų topų 4-ąją vieta, bet netgi atsidūrė Belgijos topų viršūnėje. Sėkmė toliau lydėjo Mother Earth, metų gale albumas jau buvo trečioje geriausių olandų albumų sąrašo vietoje.
2001-aisiais grupės sudėtyje įvyko tam tikrų pasikeitimų: Ruud Adrianus Jolie buvo priimtas kaip antrasis gitaristas; būgnininką de Graaf'ą pakeitė Stephen van Haestregt; Martijn'ą Westerholt'ą pakeitė Martijn Spierenburg. Westerholt vėliau sukūrė grupę Delain.
2002-aisiais grupė toliau plačiai garsėjo: pirmą kartą koncertavo Prancūzijoje; kaip pagrindinė grupė pasirodė Mechiko mieste. Grupė gavo pirmąjį pagrindinį apdovanojimą olandų Sidabrinės Arfos Sliver Harp nominacijose. 2003 metais grupė surengė didelį turą kartu su Paradise Lost. Tais pat metais kartu su leidybine firma GUN Records perleido Mother Earth albumą skirtą Europos rinkai, kas lėmė didelę grupės sėkmę Vokietijoje: albumas tapo platininiu ir geriausiųjų sarašuose pasiekė net septintą vietą, o Ice Queen pateko į top 30. Gupės Mother Earth Tour DVD buvo apdovanotas prestižiniu Edison Award prizu.

Silent Force (2004)

2004 lapkričio 15d. visoje Eoropoje pasirodė trečiasis grupės albumas Silent Force. Albumo pristatymui buvo surengtas didelis tarptautinis turas Europoje (įskaitant pagrindinį koncertą Didžiojoje Britanijoje, Londone) ir vienu koncertu Dubajuje. Pirmieji du albumo singlai Stand My Ground ir Memories toliau kopė geriausiųjų sarašuose, tad grupė buvo apdovanota antruoju Edison Award.
2006 sausį grupė gavo Dutch Pop Prize(didžiausias indelis į olandų pop) ir Dutch Export Prize(geriausiai parduodamas atlikėjas už Nyderlandų ribų). Grupės kompozicijos Stand My Ground ir Somewhere buvo panaudotos mini-seriale Dark Kingdom: The Dragon King.

The Heart of Everything (2007)

Išleistas 2007 kovo 9 d. Dvi dainos "The Howling" ir "Sounds of freedom" panaudotos video žaidime. Kovo 18d. albumas jau buvo parduotas 70.000 kopijų per pirmąją savaitę. Dainai "What have you done" muzikos klipas pasirodęs 2006 gruodžio 13d. Sekantis video "Frozen" filmuotas Rumunijoje pasakoja apie mergaitę kenčiančią nuo tėvo. Visi pinigai gauti už klipą buvo skirti Child Helpline International. Šio albumo turą Within Temptation pradėjo Jungtinėje Karalystėje kuris Europoje truko penkis mėnesius. Jų daina "The Truth Beneath The rose" buvo panaudota serialo "Tudors" trečiajame sezone. Taip pat buvo rengiami netradiciniai turai tokie kaip "An Acoustic night at the Theatre" ir "Black Symphony".